alexandrainst/scandi-wiki huggingface dataset:
Alpekaie

Alpekaie (Pyrrhocorax graculus) er ein fugl i kråkefamilien, ein av berre to artar i slekta Pyrrhocorax. Den andre arten er alpekråke, Pyrrhocorax pyrrhocorax. Alpekaia hekkar i høgfjellet frå Spania austover gjennom Sør-Europa og gjennom Nord-Afrika til Sentral-Asia, India og Kina, og ho kan hekke på ei høgare høgd enn nokon annan fugl.

Skildring 
Denne fuglen er 36 til 39 cm i lengd, har glansfull, svart fjørdrakt, eit gult nebb, raude bein, og karakteristisk læte. Han har ei spenstig akrobatisk flyging med utbreidde vengefjører. Alpekaier dannar par for livet og viser truskap til same hekkeområde. Dei beitar vanlegvis i flokkar, tar hovudsakleg virvellause byttedyr om sommaren og frukt om vinteren. Dei hekkar vanlegvis i hòlrom og sprekkar i utilgjengeleg fjellsider, men vil òg bruke opningar mellom steinar, og hentar føde i opne habitat som alpine enger og steinurer opp til tregrensa eller lågare, og om vinteren vil ofte samlar seg rundt menneskelege busetjingar. Alpekaier byggjer eit fora reir av trepinnar og legg tre til fire brunflekka kvitaktige egg. Egga har tilpassingar til den tynne atmosfæren som betrar oksygenopptak og reduserer vasstap.

Alpekaia hekkar i fjellet frå Spania austover gjennom det sørlege Europa og Alpane tvers over til Sentral-Asia og Himalaya til vestlege Kina. Det finst òg bestandar i Marokko, på Korsika og Kreta. Ho er standfugl i heile utbreiingsområdet sitt, sjølv om marokkanske fuglar har etablert ein liten koloni i nærleiken av Malaga i Sør-Spania, og andre har nådd Tsjekkoslovakia, Gibraltar, Ungarn og Kypros. 
Dette er ein art som hekkar i stor høgd, normalt mellom 1260-2880 moh. i Europa, 2880-3900 m i Marokko, og 3500-5000 m i Himalaya. Eit par har bygd reir på 6500 moh., høgare enn nokre andre fugleartar,  overgår jamvel alpekråke som har eit kosthald som er mindre godt tilpassa dei høgaste høgdene. Fjellklatrarar på Mount Everest har observert alpekaier i ei høgd på 8200 m.

Sjølv om alpekaia er utsett for predasjon og parasittisme og endringar i landbruket i praksis har medført at lokale populasjonar går ned, er arten vidt utbreidd og vanleg, og ikkje truga globalt.

Kjelder 
 Første versjon av denne artikkelen byggjer på «Alpine Chough» frå , den 1. november 2011

Referansar

Bakgrunnsstoff 
 Videoar, bilete og lydopptak av alpekaier hos Internet Bird Collection

Kråkefamilien
Takson namngjevne av Carl von Linné
Buddy

Buddy, eit engelsk, hovudsakleg nordamerikansk ord for 'ven', kan syna til:

Elbilen Buddy, eit norsk el-bilmerke
Filmen Buddy, ein norsk spelefilm frå 2003, regissert av Morten Tyldum
mBuddy, ei mobil posisjoneringsteneste frå NetCom
Buddyprisen, ei utmerking delt ut av Norsk jazzforum til norske jazzmusikarar.

Namn 
Buddy kan også vera eit førenamn eller kjælenamn. Nokre kjende namneberarar er:

Buddy Bolden (1877-1931), USA-amerikansk jazzmusikar
Buddy Holly (1936-1959), USA-amerikansk rockepionér
Buddy Miles (1947-2008), USA-amerikansk trommeslagar
Buddy Rich (1917-1987), USA-amerikansk trommeslagar
Apollo 440

Apollo 440, også kjend som Apollo Four Forty eller @440 er ei engelsk elektronikagruppe frå Liverpool. Musikken deira er kombinert av song, sampling og dataproduserte lydar.

Gruppa vart kjend med hitsinglar som Krupa, Ain't Talkin' 'bout Dub og, kanskje den mest kjende, Stop the Rock. Dei har også laga ein sampla versjon av Led Zeppelin-songen No Quarter. Songane deira har vorte brukt i fleire hollywood-filmar, t.d. Gone in 60 Seconds, Charlie's Angels og Spider-Man.

Diskografi

Millennium Fever (1995)
Electro Glide in Blue (1997)
Gettin' High On Your Own Supply (1999)
Dude Descending a Staircase (2003)
The Future's What It Used To Be (2011)

Kjelder 

Denne artikkelen byggjer på «Apollo 440» frå ,  den 1. november 2011.  
 

Elektroniske musikkgrupper
Engelske musikkgrupper
Musikkgrupper skipa i 1990
Acta ad archaeologiam et artium historiam pertinentia

Acta ad archaeologiam et artium historiam pertinentia (stytta ACTA) er eit tidsskrift for klassisk arkeologi og kunsthistorie. Det er Det norske institutt i Roma som står som redaktør av tidsskriftet. ACTA var frå starten ein skriftserie, men frå 2004 gjekk ACTA over til å vere eit tidsskrift, som er venta å kome med ei utgåve i året. ACTA har heile tida vore støtta av Norges Forskningsråd.

Bakgrunnsstoff  
 Det norske institutt i Roma ACTA

Kjelde 
Denne artikkelen bygger på «Acta ad archaeologiam et artium historiam pertinentia» frå ,  den 1. november 2011.  
  

Norske tidsskrift
Nivå 2-tidsskrift
Skipingar i 1962
Vitskaplege tidsskrift
Ballingry

Ballingry er ein by (town) i regionen Fife i Skottland. Ved folketeljinga i 2001 hadde Ballingry 5 961 innbyggjarar.
 
I 2006 vart folketalet estimert til 5 720 innbyggjarar.
Ballingry ligg sør for Loch Leven og like nord for Lochgelly.

Kjelder
Denne artikkelen bygger på «Ballingry» frå ,  den 2. november 2011. 
 oppgav desse kjeldene:

Byar og landsbyar i Fife
Burntisland

Burntisland  er ein kystby i regionen Fife i Skottland. Han har kring 6000 innbyggjarar. Han ligg ved Firth of Forth og har ei strand merkt med blått flagg.

Byen er òg kjent for marknadsdagane sine på sommaren, og for høglandsleikane. Rossend Castle frå 1400-talet ligg i byen.

The Binn, ein ås bak byen, er eit kjent landemerke som består av av ein vulkansk plugg som strekkjer seg 193 moh.

Området var tidlegare kjent for olje- og aluminiumsproduksjon, og dessutan skipsbygging. Byen fekk i 2004 status som Fairtrade Town.

Kjelder 
Denne artikkelen bygger på «Burntisland» frå ,  den 2. november 2011.  
 

Byar og landsbyar i Fife
Cardenden

Cardenden  er ein by i regionen Fife  i Skottland. Han har kring 5000 innbyggjarar. Han ligg ved elva Ore, ca 6,5 kilometer nordvest for Kirkcaldy. 

Forfattaren Ian Rankin og fotballspelaren Terry Hutchinson kjem frå Cardenden.

Kjelder 
Denne artikkelen bygger på «Cardenden» frå ,  den 2. november 2011.  
 

Byar og landsbyar i Fife
Cowdenbeath

Cowdenbeath  (skotsk-gælisk Coilltean Beithe) er ein by i regionen Fife i Skottland. Han har kring 11 500 innbyggjarar. Byen har historisk status som burgh.

Cowdenbeath ligg i den sørvestlege delen av Fife, nordaust for Dunfermline og sørvest for Lochgelly.

Kjelder 
Denne artikkelen bygger på «Cowdenbeath» frå ,  den 2. november 2011.  
 

Byar og landsbyar i Fife
Crail

Crail  er ein by i regionen Fife  i Skottland. Han har kring 1500 innbyggjarar. Han ligg ved ei naturleg hamn, der ein kan finne forsteina tre frå karbontida. 

Kyrkja til byen er frå 1100-talet. Det er òg eit museum og eit pottemakeri der. Golfklubben Crail Golfing Society er den sjuande eldste i verda.

Kjelder 
Denne artikkelen bygger på «Crail» frå ,  den 2. november 2011.  
 

Byar og landsbyar i Fife
Culross

Culross  er ein by i regionen Fife  i Skottland. Han har kring 400 innbyggjarar. Han vart grunnlagt som ein hamneby ved Firth of Forth, ifølgje tradisjonen av sankt Serf på 400-talet. sankt Kentigern (òg kjent som sankt Mungo) skal ha vorte født der. 

På 1500- og 1600-talet var byen eit sentrum for gruveindustri. I tillegg var saltkoking ein viktig næringsveg. Tydinga som hamneby bortfalt i stor grad i løpet av 1700-talet. 

På 1900-talet vart det registrert at Culross har fleire unike historiske bygningar, og National Trust for Scotland har arbeidt for å verne desse, og eig fleire av dei. Blant bygningane er Culross Town House, ein tidlegare rettsbygning og fengsel; Culross Palace frå 1500-talet, Study frå 1600-talet og ruinane av klostret Culross Abbey frå 1200-talet.

Kjelder 
Denne artikkelen bygger på «Culross» frå ,  den 2. november 2011.  
 

Byar og landsbyar i Fife
Cupar

Cupar  er ein by i regionen Fife  i Skottland. Han har kring 9000 innbyggjarar og historisk status som kongeleg burgh. Han ligg omtrent midt mellom dei større byane Dundee og Glenrothes. Cupar fekk status som kongeleg burgh av David II av Skottland i 1363. Fram til 1975 var han hovudstaden i Fife.

Kjelder 
Denne artikkelen bygger på «Cupar» frå ,  den 2. november 2011.  
 

Byar og landsbyar i Fife
Ordførarar i Noreg

Ordførarar i Noreg kan vise til:
Ordførar
Fylkesordførar
Ordførar i Noreg

Lister over ordførarar i Noreg
Ordførarar i Noreg 2003-2007
Ordførarar i Noreg 2007–2011
Ordførarar i Noreg 2011–2015
Ordførarar i Noreg 2019–2023
Glenrothes

Glenrothes  er ein ny by i regionen Fife  i Skottland. Han har kring 39 000 innbyggjarar. Han vart grunnlagt omkring 1948 ved at fleire små landsbyar vart slått saman, og er no administrasjonssenter for regionen. 

Opphavleg var dei viktigaste industriane i Glenrothes papirproduksjon og kolgruvedrift. Mange gruvearbeidarar flytta dit frå den vestlege delen av Skottland, spesielt frå Glasgowområdet. I dag har desse industriane vorte erstatta av ei rekkje fabrikkar som produserer elektronisk utstyr. 

Blant kjende personar frå byen finn ein trompetisten John Wallace, skodespelaren Dougray Scott og den andre førsteministeren i Skottland, Henry McLeish. Han måtte gå av i 2001 etter ein skandale kjent som Officegate, som involverte ulovleg vidareutleige av ein bygning i sentrum av Glenrothes. 

Jernbanestasjonen som betener byen heiter Glenrothes-with-Thornton, og ligg i landsbyen Thornton.

Kjelder 
Denne artikkelen bygger på «Glenrothes» frå ,  den 2. november 2011.  
 

Byar og landsbyar i Fife
Busetnader grunnlagde i 1948
Inverkeithing

Inverkeithing  er ein hamneby i regionen Fife  i Skottland. Han har kring 5500 innbyggjarar. Han er ein kongeleg burgh grunnlagt av kong David I på 1000-talet. 

Slaget ved Inverkeithing vart utkjempa nær byen den 20. juli 1651, nær Pitreavie House.

Kjelder 
Denne artikkelen bygger på «Inverkeithing» frå ,  den 2. november 2011.  
 

Byar og landsbyar i Fife 
Hamnebyar i Skottland
Byar ved Nordsjøen
Kirkcaldy

Kirkcaldy  er ein by i regionen Fife  i Skottland. Han har kring 48 500 innbyggjarar. Han ligg på nordsida av Firth of Forth. Byen er kjent for produksjon av linoleum og for sitt årlege, vekeslange Links Market, som er den lengste gatemarknaden i Europa og som i 2004 feira 700-årsjubileum. Kirkcaldy har ei av dei lengste utbygde kystgatene i Europa.

Namn
Namnet «Kirkcaldy» er avleidd frå piktisk , 'festning' og , som anten tyder 'hard' eller er eit personnamn. Tydinga av namnet kan dermed anten vera 'den harde festningen' eller 'Caled-festningen'.

Historie
Det første dokumentet som nemner byen er frå 1075, då kong Malcolm III (regjerte 1058–93) gav heradet  Kirkcaladunt til kyrkja i Dunfermline. 

På 1600-talet vart eit av dei første latviske konsulata opna i Kirkcaldy. 

Dysart, ein tidlegare by og burgh, har vorte omringa av Kirkcaldy. I 1930 vart Dysart gjort til ein del av Kirkcaldy av parlamentet.

Mellom 1975 og 1996 utgjorde byen med omland eit administrativt distrikt.

Kjende folk frå Kirkcaldy
Kirkcaldy er fødestaden til filosofen og økonomen Adam Smith, kjend for verket The Wealth of Nations, som han skreiv i mora sitt hus her, 220 High Street, i 1765–1767. Arkitekten og formgjevaren Robert Adam og far hans, William var også frå byen.  Sir Sandford Fleming (1827–1915), ein ingeniør som stod bak utivklinga av standard tidssoner over heile verda og som arbeidde på mykje av jernbanesystemet i Canada, var fødd her. Oppdagaren John McDouall Stuart, som leia seks ekpedisjonar til det indre av og frå sør til nord av Australia, var frå Dysart.

Den britiske statsministeren Gordon Brown, som også var parlamentsmedlem for Kirkcaldy and Cowdenbeath, voks opp i byen frå han var tre år gammal. Krimforfattaren Val McDermid vart fødd her.

Kjelder 

Denne artikkelen bygger på «Kirkcaldy» frå ,  den 2. november 2011.  
Delar av denne artikkelen bygger på «Kirkcaldy» frå ,  den 3. januar 2019. 
 oppgav desse kjeldene:  
 

 
 

Byar og landsbyar i Fife
St. Andrews

Royal Burgh of St Andrews  er ein kystby i regionen Fife  i Skottland. Han har kring 16 500 innbyggjarar og ligg på austkysten mot Nordsjøen mellom Edinburgh og Dundee. Byen er namngjeven etter apostelen Andreas, som på grunn av ein mistyding mellom dei latinske orda «Scotia» og «Scythia», vart adoptert som den skotske nasjonalhelgenen under anglifiseringa av Den heilage Andrew. 

Byen vert ofte omtalt som «golfens mekka» fordi Royal & Ancient Golf Club of St. Andrews saman med USGA er organet til golfsporten for tolking og vedlikehald av golfreglane og dessutan fordi området St. Andrews Links med banane sine er kjent som den opphavlege heimstaden til golfsporten. 
Den kjende golfpioneren Tom Morris sr. (Old Tom Morris) ligg gravlagt på kyrkjegarden til byen saman med den kjende sonen sin Tom Morris jr.. Old Tom er spesielt kjent for sine mange gode banedesign, bl.a Prestwick, Royal Dornoch, Muirfield, Carnoustie, Royal County Down, Nairn, Cruden Bay og Machrihanish. 

University of St Andrews vart grunnlagt i 1413 og er det eldste universitetet i Skottland og det tredje eldste i den engelsken-språklege verda. Det er òg eit av dei mest prestisjefylte universita i Storbritannia, rangert som nummer tre av The Guardian University Guide 2012.

Byen var opphavleg ein piktisk festning før det vart ein kongeleg burgh i 1124.

Kjelder 
Denne artikkelen bygger på «St. Andrews» frå ,  den 2. november 2011. 
 oppgav desse kjeldene:

Byar og landsbyar i Fife
Alness

Alness  (skotsk gælisk Alanais) er ein by i regionen Highland i Skottland. Han har kring 3500 innbyggjarar.

Alness ligg på austkysten av Skottland, ved fjorden Cromarty Firth som er ein fjordarm av Moray Firth. Austom Alness ligg byen Invergordon og i sørvest landsbyen Evanton.

Kjelder 
Denne artikkelen bygger på «Alness» frå ,  den 2. november 2011.  
 

Byar og landsbyar i Highland
Aviemore

Aviemore  (skotsk gælisk An Aghaidh Mhòr) er ein by og vintersportstad i regionen Highland i Skottland. Han har kring 2500 innbyggjarar.  

Aviemore ligg i Cairngorms nasjonalpark i Det skotske høglandet. Det er ein populært vintersportsstad for ski og andre vinteridrettar. Blant anna vart Europameisterskapen i curling arrangert her i 1978. Verdsmeisterskapen i orientering vart arrangert her i 1976. Byen er òg mykje brukt som utgangspunkt for fotturar i nasjonalparken.

Kjelder 
Denne artikkelen bygger på «Aviemore» frå ,  den 2. november 2011.  
 

Byar og landsbyar i Highland
Brora

Brora  (skotsk-gælisk Brùra) er ein by i regionen Highland i Skottland. Han har kring 1000 innbyggjarar.

Brora ligg på nordsida av Moray Firth på austkysten av Skottland. Næraste landsbyane er Golspie i sørvest og Helmsdale i nordaust. Det er ein jerbanestasjon i Brora.

Kjelder 
Denne artikkelen bygger på «Brora» frå ,  den 2. november 2011.  
 

Byar og landsbyar i Highland
Ordførarar i Noreg 2011–2015

Ordførarar i Noreg 2011–2015 er ei liste over norske ordførarar med kommuneinformasjon for perioden 2011–2015.

Referansar
Dingwall

Dingwall  (skotsk-gælisk Inbhir Pheofharain) er ein by i regionen Highland i Skottland. Han har kring 5000 innbyggjarar og var tidlegare burgh. Dingwall ligg på nordaustkysten av Skottland ved Cromarty Firth, ein sidearm til Moray Firth. Næraste større by er Inverness 23 kilometer sørvest for Dingwall.

Etymologi 
Det engelske namnet Dingwall er avledet av det norrøne Þingvöllr som tyder tingvoll eller tingstad. Det gæliske namnet Inbhir Pheofharain tyder «munningen til Peffery».

Historie 

Dingwall vart truleg grunnlagd i norrøn tid, som ein grensepost mellom det nordlege norrøne jarledømet som kontrollerte Orknøyane, Caithness og Sutherland, og dei skotske områda lenger aust og sør. Lokale historikarar trur det var orknøyjarlen Torfinn Sigurdsson Rike som grunnla Dingwall rundt 1050.

Byen kom ikkje under kontroll av dei skotske kongane før omkring år 1200, og i 1226 gav Aleksander II av Skottland byen status som kongeleg burgh. Borga, som truleg hadde eksistert frå norrøn tid, vart utvida og var ein viktig strategisk festning. Under den skotske sjølvstendekrigen var borga teken av soldatane til Edvard I av England.

Dingwall vart sete både for jarledømet Ross og det seinare grevskapet Ross-shire. Angus Lord of the Isles erobra Dingwall i 1411 under forsøket sitt på å få kontroll over jarledømet Ross. Han måtte likevel trekkje seg tilbake, men sonen hans Aleksander vart respektert som jarl av Ross i 1438 og regjerte frå Dingwall.

Anna

Det lokale fotball-laget er Ross County, dei spelar i skotsk førstedivisjon. Heimebana er Victoria Park.

Kjelder
Denne artikkelen bygger på «Dingwall» frå ,  den 2. november 2011. 
 oppgav desse kjeldene:

Byar og landsbyar i Highland
Stadnamn av norrønt opphav i Skottland
Hamnebyar i Skottland
Dornoch

Dornoch  (skotsk gælisk Dòrnach) er ein by i regionen Highland i Skottland. Han har kring 1000 innbyggjarar og var tidlegare burgh. Dornoch ligg på nordaustkysten av Skottland ved Moray Firth, like nord for munningen av Dornoch Firth. Sør for Dornoch på andre sida av Dornoch Firth ligg Tain, lenger nord langs kysten ligg Golspie. 

Dornoch hadde status som kongeleg burgh, og var sentrum og einaste burgh i det tidlegare grevskapet Sutherland. Dornoch var òg sete for bispedømmet Caithness, med katedralen Dornoch Cathedral og slottet Dornoch Castle frå 1200-talet. Dornoch Castle er i dag eit hotell. 

Dornoch har den tvilsame æra av å vere den siste staden i Skottland der ei heks vart dømd og brunnen på bål, ei kvinne ved namn Janet Horne i 1727. 

I nyare tid er byen mest kjend for at popstjerna Madonna døypte sonen sin Rocco i Dornoch Cathedral dagen før ho gifta seg med Guy Ritchie i Skibo Castle like utanfor Dornoch.

Kjelder 
Denne artikkelen bygger på «Dornoch» frå ,  den 2. november 2011.  
 

Byar og landsbyar i Highland
Fort William i Skottland

Fort William  (skotsk-gælisk An Gearasdan, «Festninga») er ein by i regionen Highland i Skottland. Han har kring 10 000 innbyggjarar og er den største byen vest i Dei skotske høglanda. Byen ligg ved sjøane Loch Linnhe og Loch Eil.

Kjelder 
Denne artikkelen bygger på «Fort William (Skottland)» frå ,  den 2. november 2011.  
 

Byar og landsbyar i Highland
Fortrose

Fortrose  er ein by i regionen Highland i Skottland. Han har kring 1200 innbyggjarar.

Fortrose ligg nesten inst i Moray Firth på halvøya Black Isle, omtrent ti kilometer nordaust for Inverness. Landsbyen Rosemarkie ligg like ved.

Byen er først og fremst kjent for katedralen frå 1200-talet. Ho vart delvis riven og øydelagt midt på 1600-talet av Oliver Cromwell, som brukte stein frå katedralen til festningsarbeid i Inverness.

Kjelder 
Denne artikkelen bygger på «Fortrose» frå ,  den 2. november 2011.  
 

Byar og landsbyar i Highland
Grantown-on-Spey

Grantown On Spey (skotsk-gælisk Baile Ùr nan Granndach) er ein by i regionen Highland i Skottland. Han har kring 2000 innbyggjarar.

Byen vart grunnlagt i 1765. Han ligg ved elva Spey i utkanten av Cairngorms, ca 30 kilometer søraust for Inverness.

Kjelder 
Denne artikkelen bygger på «Grantown-on-Spey» frå , den 2. november 2011.

Bakgrunnsstoff 
 Offisiell heimeside  (engelsk)

Byar og landsbyar i Highland
Busetnader grunnlagde i 1765
Invergordon

Invergordon  er ein by i regionen Highland i Skottland. Han har kring 4000 innbyggjarar og ligg ved Cromarty Firth, som er ein sidearm av Moray Firth på den skotske nordaustkysten.

Invergordon var tidlegare kjent som Inverbreakie, Invergordon stammar frå William Gordon som kjøpte eigedomen med Invergordon Castle på byrjinga av 1700-talet.

Invergordon har vore nytta som hamn av Royal Navy sidan 1800-talet, og frå byrjinga av 1900-talet vart det ein offisiell marinebase. I 1915 eksploderte kryssaren HMS «Natal» som låg for anker i Invergordon, over 300 menneske omkom. I 1931 gjennomførte sjømenn på engelske krigsskip ein protestaksjon mot planlagde lønnskutt som, trass i at det ikkje vart eit fullskala mytteri, vart kjent som Invergordonmytteriet (The Invergordon mutiny). Invergordon vart oppgjeve som base av Royal Navy under andre verdskrigen sidan byen låg innan rekkjevidd av tyske fly frå basar på det europeiske fastlandet.

Frå byrjinga av 1970-talet vart oljeindustri viktig for Invergordon, og eit verft for bygging og reparasjon av oljeriggar vart opna i Nigg like ved. Verftet er enno i drift.

Den djupe hamna i Invergordon gjer at byen årleg blir vitja av fleire cruiseskip med turistar som vitjar Dei skotske høglanda.

Kjelder
Denne artikkelen bygger på «Invergordon» frå ,  den 2. november 2011. 
 oppgav desse kjeldene:

Byar og landsbyar i Highland
Hamnebyar i Skottland
Kingussie

Kingussie  (skotsk-gælisk Ceann a' Ghiuthasaich) er ein by i regionen Highland i Skottland. Han har kring 1500 innbyggjarar.

Kingussie ligg ved elva Spey i Cairngorms nasjonalpark, like nordaust for Newtonmore. Ein del av opptaka til TV-serien Kar for sin kilt er gjort i og ved Kingussie.

Kjelder 
Denne artikkelen bygger på «Kingussie» frå ,  den 2. november 2011.  
 

Byar og landsbyar i Highland
Klaus von Klitzing

Klaus von Klitzing () er ein tysk fysikar. 

Han fekk nobelprisen i fysikk i 1985 for oppdaginga av kvantehalleffekten. Måling av denne effekten kan mellom anna brukast til med stor persisjon finne den atomære finstrukturkonstanten.

Han var professor ved den tekniske høgskulen i München 1980–1985 og frå 1985 direktør ved Max Planck Institut für Festkörperforschung i Stuttgart.

Bakgrunnsstoff 
 Nobelprize.org, Nobelprisen i fysikk 1985
 Nobelprize.org, Klaus von Klitzing - Curriculum Vitae
 Klaus von Klitzing. I Store norske leksikon. Henta frå: http://snl.no/Klaus_von_klitzing

Nobelprisen i fysikk
Tyske nobelprisvinnarar
Tyske fysikarar
Medlemmar av United States National Academy of Sciences
Medlemmar av Det russiske vitskapsakademiet
Medlemmar av Royal Society
Bayerischer Maximiliansorden für Wissenschaft und Kunst
Medlemmar av Det kinesiske vitskapsakademiet
Medlemmar av Det pavelege vitskapsakademiet
Fysikarar på 1900-talet
Fysikarar på 2000-talet
Kinlochleven

Kinlochleven  er ein landsby i i distriktet Lochaber regionen Highland  i Skottland. Byen blir delt i to av ei lita elv. Den sørlege delen heiter Kinlochleven, medan den nordlege heiter Kinlochmore. Han ligg i enden av Loch Leven, som trass namnet ikkje er ein innsjø men ein fjordarm som består av saltvatn. Landsbyen har i dei siste åra vorte ein svært populært stoppestad for fotturistar som går den berømte West Highland Way.

Årleg har landsbyen besøk av rundt 100 000 turistar og er i dag ein av dei fem mest vitja stadane i Skottland. Tidlegare var det industrien, og då særleg aluminiumsverket som bar byen økonomisk. I dag har turismen naturleg nok teke meir over som hovudnæring.

Det bur rundt 1000 innbyggjarar i landsbyen, fordelt på omkring 420 husstandar. Svært mange av dei desse livnærer seg ekstra ved å drive ein Bed and Breakfast for dei mange vandrarane.

Attraksjonar 
Ice Factor er den mest kjende attraksjonen i byen og er det høgaste isklatresenteret innandørs i verda. I tillegg til klatreveggen av is, finst det fleire andre vanlege klatrevegger med ulik vanskegrad. Inne i Ice Factor finn ein òg ein bistro og ein kafeteria.

Naturen rundt Kinlochleven er det dei fleste turistane valfartar for å oppleve. Med nærleiken til mektige Glen Coe i sør, og fjellvegen til Fort Williman nordover, er vala mange.

Kjelder 
Denne artikkelen bygger på «Kinlochleven» frå ,  den 2. november 2011.

Bakgrunnsstoff
Kinlochleven
The West Highland Way
The Ice Factor

Byar og landsbyar i Highland
Mallaig

Mallaig  (skotsk-gælisk Malaig) er ein by i regionen Highland  i Skottland. Han har kring 800 innbyggjarar.

Mallaig ligg på vestkysten av Skottland, like nord for Arisaig og sør for Loch Nevis. Byen er eit viktig trafikk-knutepunkt. Han er endestasjon for greina av jernbanelinja West Highland Line som går vestover frå Fort William, og ei viktig ferjehamn. Det går ferjer frå Mallaig til Armadale på Isle of Sky, Inverie i Knoydart og til Small Isles-øyane Rùm, Eigg, Muck og Canna. Mallaig er òg ei viktig fiskerihamn. 

Mallaig var òg ein av opptaksstadene for Lars von Triar-filmen Breaking the Waves frå 1996, og filmen Local Hero frå 1983.

Kjelder 
Denne artikkelen bygger på «Mallaig» frå ,  den 2. november 2011.  
 

Byar og landsbyar i Highland 
Hamnebyar i Skottland